CELEX: 52013DP0237
Language: bg
Date: 2013-06-11 00:00:00
Title: Решение на Европейския парламент от 11 юни 2013 г. относно искане за снемане на имунитета на Малгожата Хандзлик (2012/2238(IMM))

19.2.2016   
            
            
               BG
            
            
               Официален вестник на Европейския съюз
            
            
               C 65/181
            
         P7_TA(2013)0237
   Искане за снемане на парламентарния имунитет на Малгожата Хандзлик
   Решение на Европейския парламент от 11 юни 2013 г. относно искане за снемане на имунитета на Малгожата Хандзлик (2012/2238(IMM))
   (2016/C 065/27)
   
      Европейският парламент,
   
               —
            
            
               като взе предвид искането за снемане на имунитета на Малгожата Хандзлик, предадено на 3 юли 2012 г. от Главния прокурор на Република Полша, във връзка с предварително производство на Окръжната прокуратура във Варшава VI DS 312/10, и обявено в пленарно заседание на 10 септември 2012 г.,
            
         
               —
            
            
               като изслуша Малгожата Хандзлик съгласно член 7, параграф 3 от своя правилник,
            
         
               —
            
            
               като изслуша също така Джовани Кеслер, генерален директор на Европейската служба за борба с измамите, и Роже Ванхарен, генерален директор на ГД по финанси на Европейския парламент,
            
         
               —
            
            
               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., както и 6 септември 2011 (1),
            
         
               —
            
            
               като взе предвид член 105 от Конституцията на Република Полша,
            
         
               —
            
            
               като взе предвид член 6, параграф 2 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0195/2013),
            
         
               А.
            
            
               като има предвид, че Главният прокурор на Република Полша е поискал снемане на парламентарния имунитет на члена на Европейския парламент Малгожата Хандзлик във връзка с разследване и евентуални правни действия относно предполагаемо нарушение;
            
         
               Б.
            
            
               като има предвид, че съгласно член 9 от Протокол № 7 за привилегиите и имунитетите на Европейския съюз членовете на ЕП притежават на територията на своята собствена държава имунитетите, предоставяни на членовете на националните парламенти в съответната държава;
            
         
               В.
            
            
               като има предвид, че съгласно член 105, параграф 2 от Конституцията на Република Полша членовете на Парламента подлежат на наказателно преследване единствено при съгласие на Парламента;
            
         
               Г.
            
            
               като има предвид, че искането на Главния прокурор е свързано с производство относно предполагаемо нарушение в рамките на Наказателния кодекс на Република Полша от 6 юни 1997 г.;
            
         
               Д.
            
            
               като има предвид, че обвинението по същество е свързано с опит за нарушение на член 270, параграф 1, и член 286, параграф 1, от този кодекс, които се отнасят съответно до измамите и използването на подправени документи;
            
         
               Е.
            
            
               като има предвид, че Малгожата Хандзлик е ефективно обвинена в опит за извършване на измама в ущърб на финансовите интереси на Съюза чрез предполагаемото представяне на подправени документи с цел възстановяване на разноски за посещение на езиков курс, който всъщност не е посещавала;
            
         
               Ж.
            
            
               като има предвид, че предполагаемите действия не съставляват изразени мнения или гласуване в изпълнение на задълженията на член на Европейския парламент по смисъла на член 8 от Протокол № 7 за привилегиите и имунитетите на Европейския съюз;
            
         
               З.
            
            
               като има предвид обаче обстоятелствата, при които случаят с Малгожата Хандзлик е бил разглеждан от различните участващи органи и предвид малкия размер на въпросната сума и несигурния статус и произхода на доказателствата, върху процедурата тегнат сериозни съмнения;
            
         
               И.
            
            
               като има предвид, че в този с случай следователно може да се допусне наличието на fumus persecutionis (намерение да се причини политическа вреда);
            
         
               Й.
            
            
               като има предвид, че поради тази причина имунитетът на г-жа Малгожата Хандзлик не следва да бъде снеман;
            
         
            
               1.
            
            
               Решава да не снеме имунитета на Малгожата Хандзлик;
            
         
            
               2.
            
            
               Възлага на своя председател незабавно да предаде настоящото решение и доклада на своята компетентна комисия, на Главния прокурор на Република Полша и на Малгожата Хандзлик.
            
         
      (1)  Решение от 12 май 1964 г. по дело 101/63, Wagner/Fohrmann и Krier (Recueil 1964 г., стр. 195), Решение от 10 юли 1986 г. по дело 149/85 Wybot/Faure и други (Recuеil 1986 г., стр. 2391), Решение от 15 октомври 2008 г. по дело T-345/05 Mote/Парламент (Сборник 2008 г., стр. II-2849), Решениe от 21 октомври 2008 г. по съединени дела C-200/07 и C-201/07 Marra/De Gregorio и Clemente (Сборник 2008 г., стр. I-7929), Решение от 19 март 2010 г. по дело T-42/06 Gollnisch/Парламент (Сборник 2010 г., стр. II-1135) и Решение от 6 септември 2011 г. по дело C-163/10 Patriciello (Сборник 2011 г., стр. I-7565).